***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ II եռամսյակի գործունեության վերաբերյալ ՀԱՇՎԵՏՎՈՒԹՅՈՒՆ***

**2024թ․**

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2024 ԹՎԱԿԱՆԻ II**

**ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆ**

***Հաշվետվության բովանդակությունը***

[*ՀՀ կրթության տեսչական մարմնի 2024 թվականի II եռամսյակի գործունեությունը* - 2 -](#_Toc172029868)

[*1. ԿՏՄ գործունեության 2024 թվականի II եռամսյակի գործունեության ընթացքի վերաբերյալ տեղեկատվություն* - 3 -](#_Toc172029869)

[*2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ* - 5 -](#_Toc172029870)

[*3. Իրականացված ստուգումներ* - 11 -](#_Toc172029871)

[3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով). - 11 -](#_Toc172029872)

[3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով). - 11 -](#_Toc172029873)

[3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով). - 11 -](#_Toc172029874)

[3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը. - 11 -](#_Toc172029875)

[3.5. Ստուգումների արդյունքները. - 11 -](#_Toc172029876)

[*3.5.1. Նախադպրոցական կրթության ոլորտ* - 11 -](#_Toc172029877)

[*3.5.2. Հանրակրթության ոլորտ* - 12 -](#_Toc172029878)

[*3.5.3. Նախնական մասնագիտական (արհեստագործական) և միջին մասնագիտական կրթության ոլորտներ* - 19 -](#_Toc172029879)

[3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2024 թվականի II եռամսյակում ստացված կատարողականների համադրման արդյունքներ - 21 -](#_Toc172029880)

[3.7.Վարչական վարույթների քանակը, դրանց հարուցելու հիմքերը - 22 -](#_Toc172029881)

[3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը. - 23 -](#_Toc172029882)

[3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ. - 23 -](#_Toc172029883)

[*4.* *Այլ գործառույթներ* - 24 -](#_Toc172029884)

[4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից - 24 -](#_Toc172029885)

[4.2. «Աջակցություն ուսուցման կազմակերպմանը» (ԱՈՒԿ) ծրագիրը - 28 -](#_Toc172029886)

[4.3. Ներառական կրթական միջավայրի գնահատում - 30 -](#_Toc172029887)

[4.4. Կրթության որակի գնահատում - 32 -](#_Toc172029888)

[*5. ԿՏՄ վերահսկողության ոլորտներում ռիսկերի առկա իրավիճակի վերլուծություն* - 33 -](#_Toc172029889)

[*6. Օրենսդրության մեջ լրացումներ և փոփոխություններ կատարելու մասին առաջարկություններ* - 35 -](#_Toc172029890)

[*7. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* - 39 -](#_Toc172029891)

|  |
| --- |
| *ՀՀ կրթության տեսչական մարմնի 2024 թվականի II եռամսյակի գործունեությունը* |

ՀՀ կրթության տեսչական մարմնի (այսուհետ նաև՝ ԿՏՄ կամ տեսչական մարմին) հաշվետվությունը կազմվել է՝ հիմք ընդունելով «Տեսչական մարմինների մասին» օրենքի 15-րդ հոդվածի 2-րդ մասը:

ԿՏՄ-ն գործում է ՀՀ Սահմանադրության, «Տեսչական մարմինների մասին» օրենքի, այլ օրենքների, իրավական այլ ակտերի և իր կանոնադրության հիման վրա:

|  |
| --- |
| *1. ԿՏՄ գործունեության 2024 թվականի II եռամսյակի գործունեության ընթացքի վերաբերյալ տեղեկատվություն* |

Տեսչական մարմինն իր գործունեությունն իրականացրել է` հիմք ընդունելով ԿՏՄ կառավարման խորհրդի 30.11.2023թ. N30-L որոշմամբ հաստատված՝ ԿՏՄ գործունեության 2024 թվականի տարեկան ծրագիրը (այսուհետ նաև՝ ծրագիր):

Տեսչական մարմնի գործունեության 2024 թվականի տարեկան ծրագիրը կազմվել է՝ ղեկավարվելով «Տեսչական մարմինների մասին» օրենքով, հաշվի առնելով ՀՀ կառավարության գործունեության ծրագիրը, կրթության բնագավառի մարտահրավերներն ու զարգացման միտումները և տեսչական մարմնի նախորդ տարիների գործունեության արդյունքները՝ կրթության որակի, բովանդակության, մատչելիության, անվտանգության, կառավարման և արդյունավետության ուղղություններով:

Տեսչական մարմնի խնդիրների իրագործման նպատակով՝ ծրագրի շրջանակում՝ իրականացվել են գործողություններ հետևյալ 3 **հիմնական ուղղություններով՝**

1. կանխարգելիչ, իրազեկման, խորհրդատվական միջոցառումներ.
2. վերահսկողական գործառույթներ (ստուգում, վարչական վարույթ),
3. ստուգաթերթերի լրամշակման, կշռավորման, ստուգման նոր գործիքակազմի՝ սյունակաշարերի (ռուբրիկներ) մշակման աշխատանքներ:

ԿՏՄ կողմից 2024 թվականի II եռամսյակում իրականացվել են 45 ստուգումներ՝ ՀՀ 2 նախադպրոցական (նախակրթարան), 38 հանրակրթական (դպրոց), 5 միջին մասնագիտական (քոլեջ) կրթական ծրագրեր իրականացնող ուսումնական հասատություններում: 45 ստուգումներից 34-ը (2 նախակրթարան, 28 դպրոց, 4 քոլեջ)՝ ըստ 2024 թվականի ստուգումների տարեկան ծրագրի՝ II եռամսյակում, 11-ը (10 դպրոց, 1 քոլեջ)` I եռամսյակում պլանավորված ստուգումներ են: 2024 թվականի II եռամսյակում պլանավորված բոլոր ստուգումներն իրականացվել են:

**Նախադպրոցական կրթության ոլորտում** իրականացվել են՝

* ստուգումներ՝ 2 նախակրթարաններում,
* վարչական վարույթ՝ 1 մանկապարտեզում․
* նորմատիվ իրավական ակտերի փոփոխություններով պայմանավորված՝ նախադպրոցական կրթության ոլորտի ստուգաթերթերի լրամշակման, վերակշռավորման աշխատանքներ՝ ըստ «Նախադպրոցական կրթության մասին» օրենքի 4-րդ հոդվածի 7-րդ մասով սահմանված սկզբունքների.
* ստուգման գործիքակազմի՝ 15 ռուբրիկների (գնահատման սյունակաշարերի) մշակման աշխատանքներ․
* կանխարգելիչ (խորհրդատվական և այլ մեթոդական աջակցության) 1 միջոցառում (հեռավար)՝ ՀՀ Շիրակի մարզի Արթիկի համայնքապետարանի կրթության հարցերով զբաղվող ստորաբաժանման 2 աշխատակիցների և 15 նախադպրոցական ուսումնական հաստատություններիտնօրենների մասնակցությամբ:

**Հանրակրթության ոլորտում** իրականացվել են՝

* ստուգումներ՝ 38 դպրոցներում.
* վարչական վարույթներ՝ 8 դպրոցներում․
* ներառական կրթական միջավայրի գնահատում՝ 38 դպրոցներում.
* ստուգումների շրջանակում սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից՝ 16 դպրոցներում.
* ԱՈՒԿ ծրագիրը՝ 15 դպրոցներում.
* նորմատիվ իրավական ակտերի փոփոխություններով պայմանավորված՝ հանրակրթության ոլորտի ստուգաթերթերի լրամշակման, վերակշռավորման աշխատանքներ՝ ըստ «Հանրակրթության մասին» օրենքի 5-րդ հոդվածով սահմանված սկզբունքների.
* ստուգման գործիքակազմի՝ 9 ռուբրիկների մշակման աշխատանքներ․
* որպես կանխարգելիչ (աջակցման, խորհրդատվական) միջոցառումներ՝ 4-րդ դասարանների սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատում և գրադարանավարի աշխատանքի գնահատման 4 ռուբրիկների փորձարկում՝ 20 դպրոցներում:

**Նախնական մասնագիտական և միջին մասնագիտական կրթության ոլորտներում** իրականացվել են՝

* ստուգումներ՝ 5 քոլեջներում.
* կրթական գործընթացի որակի գնահատումներ` համաձայն կրթության որակի գնահատման ձևաթղթի՝ 5 քոլեջներում.
* նորմատիվ իրավական ակտերի փոփոխություններով պայմանավորված՝ նախնական մասնագիտական (արհեստագործական) կրթության և միջին մասնագիտական կրթության ոլորտների ստուգաթերթերի լրամշակման, վերակշռավորման աշխատանքներ՝ ըստ «Նախնական մասնագիտական (արհեստագործական) և միջին մասնագիտական կրթության մասին» օրենքի 4-րդ հոդվածի 3-րդ մասով սահմանված սկզբունքների.
* վարչական վարույթ՝ 1 քոլեջում․
* կանխարգելիչ 1 միջոցառում (մեթոդական աջակցության, խորհրդատվական)՝ 29 նախնական մասնագիտական և միջին մասնագիտական կրթական ծրագրեր իրականացնող ուսումնական հաստատությունների ներկայացուցիչների մասնակցությամբ:

2024 թվականի II եռամսյակում ԿՏՄ-ում ստացվել է **23** դիմում 18 ուսումնական հաստատությունների գործունեության վերաբերյալ:

2024 թվականի I եռամսյակում ստացված **3** դիմումներ ամփոփվել են II եռամսյակում։ Ստացված դիմումներից 21-ը վերաբերել են դպրոցների, 1-ը՝ մանկապարտեզի, 3-ը՝ միջին մասնագիտական ուսումնական հաստատության, 1-ը՝ ԲՈՒՀ-ի գործունեությանը:

Ըստ դիմումներում բարձրացված հարցերի՝

* **7** դիմում բավարարվել է,
* **3** դիմում կարճվել է,
* **1** դիմում մերժվել է,
* **7** դիմումներում բարձրացված հարցերը ամբողջությամբ, 2 դիմումի դեպքում՝ մասամբ՝ ԿՏՄ լիազորությունների շրջանակից դուրս լինելու պատճառով վերահասցեագրվել են այլ պետական մարմիններ,
* **2** դիմումի մասով տրվել է պարզաբանում,
* **6** դիմում ընթացքի մեջ է:

Առավել հաճախ բարձրացված հարցերը վերաբերել են տնօրենի կողմից թույլ տրված անօրինականություններին: Այս հարցին անդրադարձ է արվել 2024 թվականի II եռամսյակում ստացված դիմումներից 12-ում՝ **52**%: II եռամսյակում ստացված դիմումներից 3-ում **(13**%) բարձրացված հարցերը վերաբերել են դպրոցների ավարտական քննություններին:

2024 թվականի II եռամսյակում ԿՏՄ թեժ գծով ստացվել է 1 ահազանգ: Ահազանգի հիմքով իրականացված վարչական վարույթը կարճվել է։

ԿՏՄ կողմից լրամշակման առաջարկություններ և նկատառումներ են ներկայացվել 35 նորմատիվ իրավական ակտերի նախագծերի վերաբերյալ:

|  |
| --- |
| ***2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ*** |

Կրթության բնագավառը կարգավորող ՀՀ օրենսդրության վերաբերյալ իրազեկելու՝ հնարավոր խախտումները կանխելու, հանրային շահերի պաշտպանությունն ապահովելու նպատակով ԿՏՄ 2024 թվականի գործունեության տարեկան ծրագրով II եռամսյակում նախատեսված բոլոր կանխարգելիչ, իրազեկման, խորհրդատվական միջոցառումներն իրականացվել են:

Մասնավորապես.

***Նախադպրոցական կրթության ոլորտ***

Տեղական ինքնակառավարման մարմնի աշխատակիցների և նախադպրոցական ուսումնական հաստատությունների տնօրենների՝ կրթության բնագավառը կարգավորող օրենսդրության վերաբերյալ իրավագիտակցության բարձրացման նպատակով, ՀՀ Շիրակի մարզի Արթիկի համայնքապետարանի կրթության հարցերով զբաղվող ստորաբաժանման 2 աշխատակիցների և 15 նախադպրոցական ուսումնական հաստատություններիտնօրենների համար իրականացվել է խորհրդատվություն (հեռավար): Խորհրդատվության ընթացքում տրամադրվել է նախադպրոցական կրթության ոլորտը կարգավորող օրենսդրության պահանջների կիրարկման վերաբերյալ մասնագիտական և մեթոդական աջակցություն, ներկայացվել են նաև ստուգումների ընթացակարգը, նախադպրոցական կրթության ոլորտի ստուգաթերթերը:

***Հանրակրթության ոլորտ***

ԿՏՄ կողմից իրականացվող կանխարգելիչ միջոցառումների շրջանակում ՀՀ մարզերի 20 հանրակրթական ուսումնական հաստատություններում իրականացվել է 4-րդ դասարանների սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատում: Այս գործառույթին զուգընթաց դպրոցներում իրականացվել է գրադարանավարի աշխատանքի գնահատման գործիքակազմի (ռուբրիկների) փորձարկում:

Գնահատման նպատակը ոչ միայն դպրոցներում ընթերցանության որակի բարձրացմանը աջակցելն է, այլև՝

- 4-րդ դասարանների սովորողների լուռ ընթերցանության կարողությունների վերաբերյալ (վերլուծելով տվյալները՝ ըստ դպրոցների, ՀՀ Տավուշի և այլ մարզերի տվյալների, թեստի տարբերակների, թեստում ներառված տեքստերի ժանրի, հարցերի տեսակի, հարցադրման նպատակի) պատկեր ստանալը.

- գնահատման արդյունքները հանրակրթության պետական չափորոշչով (ՀՊՉ), ինչպես նաև «Մայրենի» առարկայի առարկայական չափորոշչով սահմանված վերջնարդյունքների հետ համադրելը.

- գնահատման արդյունքները 2022 թվականին տեսչական մարմնի կողմից Հայաստանի Հանրապետության 18 դպրոցներում իրականացված նույնաբովանդակ գործընթացի արդյունքների հետ համադրելը.

- գնահատման արդյունքները նույն դպրոցների գրադարանավարների աշխատանքի գնահատման արդյունքների հետ համադրելը.

-ընթերցանության կարողությունների ձևավորման վրա ազդող խնդիրների վերհանումը.

- գնահատման արդյունքների վերլուծության վերաբերյալ հաշվետվությունը լիազոր մարմիններին, կրթական քաղաքականությունը մշակող պետական լիազորված մարմնին, ուսումնական հաստատություններին ներկայացնելը՝ առկա վիճակի բարելավման ուղղությամբ միջոցներ ձեռնարկելու առաջարկով:

Ըստ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատմանը մասնակցած 854 սովորողների գրանցած արդյունքների՝ առկա է հետևյալ պատկերը.

* սովորողների միջին գնահատականը կազմել է 63,8% տոկոսային միավորը (51%-75%-ը՝ «Բավարար»): Սովորողները միջինում ճիշտ են պատասխանել թեստի 14 հարցերից 8-ին: Միջինը բնութագրում է սովորողների լուռ ընթերցելու և ընթերցածն ընկալելու, եզրահանգումներ անելու կարողությունների մակարդակը:
* մասնակիցների կեսից ավելին գնահատվել է 64.3%-ից բարձր՝ այսինքն ճիշտ է պատասխանել առնվազն 9 հարցի:
* «Գերազանց» է գնահատվել մասնակիցների 7%-ը, «Լավ»՝ 25%-ը, «Բավարար»՝ 40%-ը, «Անբավարար»՝ 28%-ը:
* 4-րդ դասարանցիների համար գիտահանրամատչելի տեքստերը գեղարվեստական տեքստերի համեմատ դժվար հասանելի չեն: Միաժամանակ, սովորողների (ըստ տեքստերի ժանրերի) գնահատականների ուսումնասիրությունից պարզվել է, որ բարձր միավոր ստանալ գեղարվեստական տեքստին վերաբերող թեստից՝ չի նշանակում բարձր արդյունք գրանցել գիտահանրամատչելի տեքստին վերաբերող թեստից:
* ըստ հարցերի տեսակների՝ գնահատման արդյունքների ուսումնասիրությունը ցույց է տալիս, որ սովորողները չեն դժվարանում սեփական միտքը ճիշտ ձևակերպել: Ըստ հակիրճ պատասխան պահանջող բաց հարցերի՝ սովորողների միջին գնահատականը կազմել է 68%, իսկ ընտրովի պատասխաններով հարցերի դեպքում՝ 61%:
* առկա է «Անբավարար» գնահատված սովորողների տոկոսային թվի նվազման դինամիկա 2022 թվականին ԿՏՄ կողմից իրականացված նույնաբովանդակ գործընթացի արդյունքների համեմատ: Միաժամանակ, գնահատմանը մասնակցած սովորողների 28%-ի մոտ առկա են խնդիրներ ՀՊՉ-ի՝ հանրակրթական տարրական ծրագրի շրջանավարտի ուսումնառության ակնկալվող վերջնարդյունքների ձևավորման մասով:

Սովորողների՝

* 1%-ը չի կարողանում տեքստից տեղեկատվություն դուրս բերել,
* 32%-ը լիարժեք կարողանում է տեքստից տեղեկատվություն դուրս բերել,
* 6%-ը չի կարողանում պարզ հետևություններ անել,
* 11%-ը լիարժեք կարողանում է պարզ հետևություններ անել,
* 26%-ը չի կարողանում փոխկապակցել մտքեր և տեղեկություններ, ստեղծել միջտեքստային կապեր,
* 28%-ը լիարժեք կարողանում է փոխկապակցել մտքեր և տեղեկություններ, ստեղծել միջտեքստային կապեր,
* 5%-ը չի կարողանում գնահատել տեքստի բովանդակությունն ու ոճական առանձնահատկությունները,
* 28%-ը լիարժեք կարողանում է գնահատել տեքստի բովանդակությունն ու ոճական առանձնահատկությունները:

ՀՀ Տավուշի մարզի դեպքում՝ ըստ նույն բաղադրիչների ստուգման արդյունքները ավելի բարձր են:

Գրադարանավարի աշխատանքի գնահատման ռուբրիկները կազմվել են լրամշակված 5-րդ ստուգաթերթի («Հայաստանի Հանրապետության կրթության տեսչական մարմնի կողմից հանրակրթական ուսումնական հաստատություններում մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարման նկատմամբ իրականացվող ստուգման») գրադարանավարի պաշտոնային պարտականությունների կատարմանը վերաբերող հարցերի (22-25-րդ հարցեր) հիման վրա:

Ռուբրիկներում ստուգաթերթի հարցով նկարագրված գործընթացի իրականացումը բաժանվել է 4 մակարդակի՝ «Անբավարար», «Բավարար», «Առաջանցիկ», «Նախընտրելի»։ Յուրաքանչյուր մակարդակին համապատասխան՝ ռուբրիկում սահմանվել են չափանիշներ, նկարագրվել են քայլերը, միջոցները, բերվել են օրինակներ։

Ռուբրիկների հարցերը վերաբերում են դպրոցի գրադարանավարի պաշտոնային պարտականությունների կատարման բովանդակային կողմին։

Ռուբրիկների փորձարկման նպատակն է գնահատել գրադարանավարի կողմից՝

* աշխատանքային պարտականությունների կատարումն ապահովող գործառույթները,
* նախաձեռնված և իրականացված քայլերը՝ ուղղված գրական քննարկումների, կինոդիտումների, մշակութային միջոցառումների կազմակերպմանը,
* իրականացված միջոցառումները՝ ուղղված սովորողների համագործակցային, ստեղծագործական, հետազոտական և այլ հմտությունների զարգացմանը, սովորողների ինքնակրթության կազմակերպմանը, մանկավարժական աշխատողների մասնագիտական զարգացմանը:

Փորձարկում իրականացրած տեսչական մարմնի մասնագետները, ըստ ռուբրիկներում սահմանված պահանջների, ուսումնասիրել են դպրոցի ուսումնադաստիարակչական աշխատանքների, ներդպրոցական վերահսկողության և գրադարանավարի տարեկան պլանները, ուսումնական և մասնագիտացված կրթական աջակցությունների գծով տեղակալների, գրադարանավարի կիսամյակային և տարեկան, ներքին գնահատման հաշվետվությունները, հարցազրույցներ են իրականացրել տնօրենի, ուսումնական և մասնագիտացված կրթական աջակցությունների գծով տեղակալների, գրադարանավարի, ուսուցիչների և սովորողների հետ։

20 դպրոցներում 4-ական ռուբրիկների փորձարկման արդյունքում «Նախընտրելի» արդյունք է գրանցվել 1 դպրոցի 1 (1.25%) ռուբրիկի դեպքում, «Առաջանցիկ»՝ 8 (10%), «Բավարար»՝ 56 (70%), «Անբավարար»՝ 15 (18,75%) ռուբրիկների դեպքում։

Փորձարկման արդյունքների վերլուծության արդյունքում առանձնացվել են առկա խնդիրները և լավարկման ենթակա ուղղությունները: Մասնավորապես.

1. Դպրոցներում չի արժևորվում գրադարանի և գրադարանավարի դերը ուսումնական գործընթացների կազմակերպման գործում:
2. Գրադարանավարի տարեկան ծրագրում գրանցված ոչ բոլոր գործառույթներն են իրականացվում, այնուհետև հաշվետվություններում ամփոփվում, որոշ դեպքերում առկա չեն գրադարանավարի տարեկան աշխատանքային ծրագիր, պլան, հաշվետվություններ:
3. Չեն իրականացվում սովորողների համագործակցային, ստեղծագործական, հետազոտական և այլ հմտությունների զարգացմանն ուղղված միջոցառումներ:
4. Չեն իրականացվում սովորողների և մանկավարժական աշխատողների անհատական խորհրդատվություն և սպասարկում:
5. Չի վարվում էլեկտրոնային քարտադարան, չի իրականացվում ինֆորմացիայի տրամադրում էլեկտրոնային կրիչների միջոցով:
6. Առկա չեն մանկավարժական մեթոդական ձեռնարկներ, ուսուցչին աջակցող մասնագիտական գրականություն:
7. Գրադարանից օգտվող սովորողների միջին ցուցանիշը ցածր է:
8. Գրադարանավարները լավ չեն տիրապետում իրենց պաշտոնային պարտականություններին, մասնավորապես, ըստ որոշ գրադարանավարների՝ իրենց գործառույթները սահմանափակվում են ուստարվա սկզբում դասագրքերը բաժանելով և ուստարվա վերջում հավաքագրելով, սովորողներին, ըստ իրենց նախասիրության և ցանկության, գրքեր տրամադրելով։

Լավարկման ենթակա հիմնական ուղղություններ են համարվել՝

1. գրադարանի գրքային ֆոնդը, գրադարանի և ընթերցասրահի ֆիզիկական վիճակը,
2. թեմատիկ և էլեկտրոնային քարտադարանի, բաժանորդական քարտերի բացակայությունը,
3. գրադարանավարի օժանդակությամբ իրականացվող միջոցառումները (երեկույթներ, գրական երկոներ, գրական քննարկումներ, վիկտորինաներ, կինոդիտումներ) և դրանց պատշաճ լուսաբանումը,
4. բաժանորդների անհատական սպասարկումը և խորհրդատվությունը:

Դպրոցների տնօրեններին առաջարկվել է՝

1. կարևորել գրադարանավարի աշխատանքը, ներառելով նրա պաշտոնային գործառույթների վերաբերյալ կետեր դպրոցի ուսումնադաստիարակչական աշխատանքների տարեկան պլաններում և այնուհետև դրանց կատարման վերաբերյալ անդրադարձ կատարել տարեկան հաշվետվություններում,
2. ապահովել գրադարանավարի պաշտոնային պարտականությունների պատշաճ կատարումը,
3. ըստ անհրաժեշտության միջոցներ ձեռնարկել գրադարանի և ընթերցասրահի բարենպաստ ֆիզիկական միջավայրի ձևավորման և գրադարանային ֆոնդի թարմացման ուղղությամբ:

Ընթերցանության գնահատման և նույն դպրոցների գրադարանավարի աշխատանքի գնահատման ռուբրիկների փորձարկման արդյունքների ուսումնասիրությունից պարզվել է, որ սովորողների գրանցած արդյունքները հիմնականում կապ չունեն գրադարանավարի աշխատանքի հետ:

Ընթերցանության գնահատման, ինչպես նաև գրադարանավարի աշխատանքի գնահատման ռուբրիկների փորձարկման արդյունքների մասին վերլուծությունները տրամադրվել են ՀՀ ԿԳՄՍ նախարարին:

***Նախնական մասնագիտական (արհեստագործական) և միջին մասնագիտական կրթության ոլորտներ***

Ստուգաթերթերի, ստուգումների և նախնական մասնագիտական, միջին մասնագիտական կրթության ոլորտները կարգավորող ՀՀ օրենսդրության պահանջների պահպանման (իրավական ակտերի փոփոխությունները, սահմանված կարգով կիրառման) վերաբերյալ իրավական, մասնագիտական և մեթոդական աջակցություն ապահովելու նպատակով՝ ՀՀ Տավուշի (1), Լոռու (7), Շիրակի (20) և Արագածոտնի (1) մարզերի նախնական մասնագիտական (արհեստագործական) և միջին մասնագիտական ուսումնական հաստատությունների 29 տնօրենների մասնակցությամբ իրականացվել է 1 խորհրդատվություն:

Խորհրդատվության ընթացքում՝

* նորմատիվ իրավական ակտերով սահմանված պահանջների վերաբերյալ իրականացվել են բացատրական աշխատանքներ, կոնկրետ հարցերի մասով տրամադրվել է խորհրդատվություն,
* ներկայացվել են ստուգումների իրականացման գործընթացը, նոր ընդունված իրավական ակտերի փոփոխությունները կամ լրացումները,
* անդրադարձել են ստուգումների ընթացքում առավել հաճախ հանդիպող խախտումներին, ներկայացվել են խնդիրների լուծմանն ուղղված առաջարկություններ,
* քննարկվել են նախնական մասնագիտական և միջին մասնագիտական կրթության ոլորտների ստուգաթերթերը:

|  |
| --- |
| ***3. Իրականացված ստուգումներ*** |

## 3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով).

ԿՏՄ կողմից իրականացվել է 45 (132%) ստուգում 45 ուսումնական հաստատություններում՝ 2 նախակրթարան, 38 դպրոց, 5 քոլեջ:

## 3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով).

Համաձայն ԿՏՄ ստուգումների տարեկան ծրագրի՝ 2024 թվականի II եռամսյակում նախատեսված 34 (100%) ստուգումները իրականացվել են:

## 3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով).

2024 թվականի II եռամսյակում ստուգումների տարեկան ծրագրով չնախատեսված ստուգումներ չեն իրականացվել։

## 3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը.

2024 թվականի II եռամսյակում իրականացված 1 ստուգման միջին տևողությունը կազմել է 4.9 աշխատանքային օր, ծախսը՝ 116673.3 ՀՀ դրամ, մարդկային ռեսուրսները՝ 1.6 մարդ:

## 3.5. Ստուգումների արդյունքները.

2024 թվականի II եռամսյակում իրականացված 13 ստուգումների արդյունքներն (10 դպրոց, 3 քոլեջ) ամփոփման փուլում են։ Հաշվետվությունում ներառվել են 2024 թվականի I եռամսյակում ստուգված ՀՀ 12 (10 դպրոց, 2 քոլեջ՝ 1-ը և՛ նախնական մասնագիտական, և՛ միջին մասնագիտական կրթական ծրագրով), II եռամսյակում ստուգված 32 (2 նախակրթարան, 28 դպրոց, 2 քոլեջ) ուսումնական հաստատություններում իրականացված ստուգումների արդյունքները:

Ստուգումների արդյունքների ամփոփ պատկերն ըստ ոլորտների այսպիսին է.

### *3.5.1. Նախադպրոցական կրթության ոլորտ*

Նախադպրոցական կրթության ոլորտում 2024 թվականի II եռամսյակում ստուգումներ են իրականացվել 2 նախակրթարաններում (***ՀՀ Կոտայքի մարզի Բյուրեղավանի ավագ, Քանաքեռավանի միջնակարգ դպրոցների նախակրթարաններ***):

Ստուգումների արդյունքում կրթության բնագավառը կարգավորող ՀՀ օրենսդրության պահանջների խախտումներ են արձանագրվել Քանաքեռավանի միջնակարգ դպրոցի նախակրթարանում: Կազմվել է ակտ: Խախտումներ չեն հայտնաբերվել Բյուրեղավանի ավագ դպրոցի նախակրթարանում, կազմվել է տեղեկանք:

Քանաքեռավանի միջնակարգ դպրոցի նախակրթարանում իրականացված ստուգմամբ պարզվել է, որ

* նախակրթարանը չունի մարզադահլիճ, երաժշտական դահլիճ,
* նախակրթարանի բակում, հողամասում առկա չեն խաղային սարքավորումներ:

***Խախտվել են Հայաստանի Հանրապետության կառավարության՝ 2021 թվականի մայիսի 13-ի «Նախադպրոցական կրթության պետական չափորոշիչը հաստատելու մասին» № 744-Ն որոշման հավելվածով հաստատված 3-րդ գլխի 36-րդ կետի 20-րդ՝*** *«Առկա է երաժշտական դահլիճ»,* ***32-րդ՝*** *«Առկա է մարզադահլիճ»,* ***42-րդ՝*** *«Բակում, հողամասում առկա են խաղային սարքավորումներ»* ***ենթակետերի պահանջները։***

Խախտումները վերացնելու նպատակով՝ համաձայն ԿՏՄ ղեկավարի կարգադրագրի՝ տրվել են հանձնարարականներ: Դպրոցների տնօրեններին և ՀՀ Կոտայքի մարզպետին տրամադրվել են ստուգման արդյունքները (ակտ, տեղեկանք), իսկ ***Քանաքեռավանի միջնակարգ դպրոցի նախակրթարանի*** դեպքում՝ նաև կարգադրագրի պատճենը։

### *3.5.2. Հանրակրթության ոլորտ*

2024 թվականի I կիսամյակում ստուգվել և ստուգումների արդյունքները ամփոփվել են 38 դպրոցների դեպքում:

Դպրոցները՝ ըստ ենթակայության ներկայացված են ստորև.

* ***ՀՀ ԿԳՄՍ նախարարության ենթակայության 1 դպրոցում.*** *Երևանի h. 92 հիմնական դպրոց,*
* ***Երևանի քաղաքապետարանի ենթակայության 9 դպրոցներում.*** *Երևանի հհ. 14, 40, 69, 85, 91, 124, 136, 192 հիմնական և Երևանի հ. 93 միջնակարգ դպրոցներ,*
* ***ՀՀ Արարատի մարզի*** *2* ***դպրոցներում․*** *Արարատի հ․ 5, Փոքր Վեդու միջնակարգ դպրոցներ,*
* ***ՀՀ Արագածոտնի մարզի*** *3* ***դպրոցներում․*** *Ապարանի հհ․ 1, 2, Հարթավանի միջնակարգ դպրոցներ,*
* ***ՀՀ Արմավիրի մարզի 2 դպրոցներում.*** *Առատաշենի, Խորոնքի միջնակարգ դպրոցներ,*
* ***ՀՀ Գեղարքունիքի մարզի******8 դպրոցներում․*** *Գեղհովիտի հ․ 1, Երանոսի հ․ 1, Արծվանիստի, Աստղաձորի, Ծակքարի, Ծովակի, Ծովասարի, Ծովազարդի միջնակարգ դպրոցներ,*
* ***ՀՀ Լոռու մարզի 4 դպրոցներում.*** *Վանաձորի հ․ 1, Ստեփանավանի հ․ 2 հիմնական, Միխայելովկայի, Դեբեդի միջնակարգ դպրոցներ,*
* ***ՀՀ Վայոց ձորի մարզի 2 դպրոցներում․*** *Վայքի, Ջերմուկի հ․ 1 հիմնական դպրոցներ,*
* ***ՀՀ Շիրակի մարզի 1 դպրոցներում****․ Կաքավասարի տարրական դպրոց,*
* ***ՀՀ Կոտայքի մարզի 2 դպրոցներում․*** *Աբովյանի հհ․ 5, 7 հիմնական դպրոցներ,*
* ***ՀՀ Տավուշի մարզի******2 դպրոցներում․*** *Խաշթառակի, Նավուրի միջնակարգ դպրոցներ,*
* ***ՀՀ Սյունիքի մարզի 2 դպրոցներում․*** *Գորիսի հ․ 3 հիմնական, Քաջարանի հ․ 2 միջնակարգ դպրոցներ:*

38 դպրոցներից 1-ը տարրական դպրոց է, 18-ը՝ հիմնական, 19-ը՝ միջնակարգ:

Կրթության բնագավառը կարգավորող օրենսդրության պահանջների խախտումներ հայտնաբերվել են բոլոր **38** դպրոցներում**,** որոնց վերաբերյալ կազմվել է **38** ակտ:

Դպրոցների տնօրեններին և համապատասխան լիազորված մարմինների ղեկավարներին տրամադրվել է ստուգման արդյունքը՝ ակտը, իսկ հանձնարարականի առկայության դեպքում՝ նաև կարգադրագիրը (լիազորված մարմնի ղեկավարին՝ պատճենը)։

**Լիազոր մարմինների ղեկավարներին առաջարկվել է՝**

* քննարկել ստուգումների արդյունքները, ձեռնարկել համապատասխան միջոցներ,
* արդյունքների մասին տեղեկացնել ԿՏՄ-ին:

**Ամփոփելով ստուգումների արդյունքները՝ պարզվել է.**

* *խախտումներ արձանագրվել են բոլոր* ***38*** *դպրոցներում* ***(100%),***
* *հայտնաբերվել են* ***839*** *խախտումներ, որոնցից 2-ը ներկայացվել է լիազոր մարմինների ղեկավարներին,*
* *խախտումները վերացնելու նպատակով տեսչական մարմնի ղեկավարի համապատասխան կարգադրագրերով* ***30 (79%)*** *դպրոցների տրվել են* ***82 (10%)*** *հանձնարարականներ,*
* *արձանագրված խախտումներից* ***755-ը (90%)*** *վերացման ենթակա չեն:*

Վերլուծելով խախտումների բնույթները՝ ըստ դպրոցների և խախտումների թվի, պարզվել է, որ առավել հաճախ կրկնվել են հետևյալ բնույթների խախտումները․

***ըստ դպրոցների թվի՝***

* *մանկավարժական աշխատողների նշանակում՝* ***34 (89%),***
* *ուսումնական պլանի պահանջներ՝* ***23 (61%),***
* *խորհրդակցական մարմինների ձևավորում և գործունեություն՝* ***22 (58%) դպրոցներում,***

***ըստ խախտումների թվի՝***

* *մանկավարժական աշխատողների նշանակում՝* ***279 (33%),***
* *խորհրդակցական մարմինների ձևավորում և գործունեություն՝* ***160 (19%),***
* *ուսուցչի մրցույթի ընթացակարգ՝* ***95 (11%) խախտումներ։***

Մանկավարժական աշխատողների նշանակման **279** խախտումների **90%-ը (252)** վերաբերել է ուսուցչի նշանակմանը (մինչև մրցույթ, մրցույթի հաղթող, առանց մրցույթ, ներառյալ՝ որակավորման համապատասխանությունը, ժամանակավորապես փոխարինող)։ Սահմանված պահանջների խախտումով նշանակված **147** մանկավարժական աշխատողներից **126-ը (86%)** ուսուցիչներ են։

Խախտումների (279) և խախտումով նշանակված մանկավարժական աշխատողների (114) թվային տվյալների անհամապատասխանությունը կապված է հետևյալ հանգամանքների հետ․ միևնույն անձին խախտումով հատկացվել են միաժամանակ 1-ից ավելի առարկաներ, նշանակվել է բացակայող ուսուցչին ժամանակավորապես փոխարինող (պարբերաբար), նշանակվել է առանց մրցույթի, չունենալով նաև համապատասխան որակավորում, կամ՝ մինչև մրցույթ, այնուհետև՝ որպես մրցույթի հաղթող, կամ ուսուցչի օգնականին պարբերաբար հատկացվել են դասաժամեր և այլն։

Ինչպես արդեն նշվել է՝ **839** խախտումներից **755-ը (90%)** վերացնել հնարավոր չէ՝ հետևյալ պատճառներով. խախտումները կատարվել են նախորդող ուսումնական տարիներին, կամ ավարտվել է տվյալ գործընթացի ժամկետը, կամ արդեն շտկվել է ստուգմամբ ընդգրկվող ժամանակահատվածում, կամ մանկավարժական աշխատողների պարագայում՝ ստուգմամբ ընդգրկվող ժամանակահատվածում լրացել է պահանջվող աշխատանքային ստաժը, կամ փոխարինել են ժամանակավորապես, կամ նշանակվել են մինչև մրցույթի կայանալը, կամ ազատվել են աշխատանքից:

Ուսուցչի մրցույթի ընթացակարգին, ուսումնական պլանի պահանջներին, առարկայական օլիմպիադայի դպրոցական փուլի գործընթացներին, պարտադիր փաստաթղթերի գործածությանը վերաբերող բոլոր խախտումների **(100%)** վերաբերյալ հանձնարարականներ չեն տրվել:

Առավել հաճախ կրկնվել են վերացման չենթակա հետևյալ բնույթների խախտումները՝

* մանկավարժական աշխատողների նշանակում՝ **218 (29%),**
* խորհրդակցական մարմինների ձևավորում և գործունեություն՝ **153 (20%),**
* ուսուցչի մրցույթի ընթացակարգ՝ 95 **(13%)**:

Ստուգումների արդյունքում խախտումները վերացնելու նպատակով ԿՏՄ-ի ղեկավարի համապատասխան կարգադրագրերով **38** դպրոցներից **30-ին (79%)** տրվել են **82** հանձնարարականներ**։**

Առավել հաճախ տրված հանձնարարականները հետևյալ բնույթների են.

* մանկավարժական աշխատողների նշանակում՝ **61 (74%),**
* սովորողների համակազմի ձևավորում՝ **6 (7%),**
* խորհրդակցական մարմինների ձևավորում և գործունեություն՝ **5 (6%)** հանձնարարականներ:

Վերոգրյալից հետևում է, որ մանկավարժական աշխատողների նշանակման հանձնարարականները կազմել են տրված հանձնարարականների **74%-ը։** Հարկ է նշել, որ **ա**յդ հանձնարարականների գերակշիռ մասը՝ **95%-ը (58),** վերաբերել է ուսուցչի նշանակմանը։ Այսինքն***, ուսուցիչների՝ սահմանված կարգի խախտումով նշանակումը, շարունակում է մնալ գերխնդիր։***

Ստուգումների արդյունքում արձանագրվել են «Հանրակրթության մասին» օրենքի, ինչպես նաև կրթության բնագավառը կարգավորող **13** նորմատիվիրավական ակտերի **121** պահանջների խախտումներ:

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 1-ում.

**Աղյուսակ 1**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ 38 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,33** | **3,12** | **1,75** | **0,14** | **0,26** | **0,35** | **0,54** | **1,15** | **0,16** | **0,03** | **0,06** | **0,05** | **7,94** |
| ***Տոկոսային միավոր` ստուգաթերթի կշռային միավորի նկատմամբ*** | **2** | **22,3** | **11** | **0,7** | **1,5** | **4,4** | **3,7** | **15,2** | **2,2** | **0,2** | **0,5** | **1** | **5,3** |

Ըստ ենթակայության՝ դպրոցներում իրականացված ստուգումների (երբ ստուգված դպրոցների թիվը, ըստ ենթակայության, 6 և ավելի է) արդյունքում ձևավորված գումարային և միջինացված ռիսկային միավորների պատկերը ներկայացված է 2-րդ և 3-րդ աղյուսակներում.

**Աղյուսակ 2**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***Երևանի 10 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,16** | **2,35** | **1,76** | **0,4** | **0,24** | **0,23** | **0,81** | **0,94** | **0,35** | **0** | **0,06** | **0,12** | **7,42** |
| ***Տոկոսային միավոր` ստուգաթերթի կշռային միավորի նկատմամբ*** | **1** | **16,8** | **11** | **2,2** | **1,4** | **2,9** | **5,5** | **12,4** | **5** | **0** | **0,5** | **2,3** | **4,9** |

***Աղյուսակ 3***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ Գեղարքունիքի մարզի 8 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,35** | **3,67** | **2,23** | **0,05** | **0,13** | **0,34** | **0,25** | **1,33** | **0,15** | **0,04** | **0,04** | **0,05** | **8,63** |
| ***Տոկոսային միավոր` ստուգաթերթի կշռային միավորի նկատմամբ*** | **2,1** | **26,3** | **13,9** | **0,3** | **0,7** | **4,3** | **1,8** | **17,4** | **2,1** | **0,3** | **0,3** | **1** | **5,8** |

Ըստ 1-ից 3-րդ աղյուսակների տվյալների ուսումնասիրության՝ կարող ենք նշել.

* 38 դպրոցների ստուգման արդյունքում ամենամեծ միջինացված ռիսկային, ինչպես նաև ստուգաթերթի կշռային միավորի նկատմամբ ամենամեծ տոկոսային միավորը ձևավորվել է ուսուցչի պարտականությունների կատարմանն ուղղված ստուգումների արդյունքում (*ըստ N2 ստուգաթերթի՝* խախտումներ են արձանագրվել 37 (97%) դպրոցներում): Ըստ միջինացված ռիսկային միավորի երկրորդ տեղում տնօրենին ներկայացվող պահանջների կատարմանն ուղղված ստուգումների (*ըստ N3 ստուգաթերթի՝* խախտումներ են արձանագրվել բոլոր դպրոցներում), երրորդ տեղում՝ ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքներն են (*ըստ N8 ստուգաթերթի՝* խախտումներ են արձանագրվել 37 (97%) դպրոցներում): Մինչդեռ, ըստ ստուգաթերթի կշռային միավորի նկատմամբ տոկոսային միավորի՝ երկրորդ տեղում ուսուցչի թափուր տեղի համար անցկացվող մրցույթի օրինակելի կարգի պահանջների կատարմանն ուղղված ստուգումների արդյունքներն են, երրորդ տեղում՝ տնօրենին ներկայացվող պահանջների կատարմանն ուղղված ստուգումների արդյունքները: Այսինքն, խնդիրներն ավելի արտահայտված են ուսուցչի թափուր տեղի համար անցկացվող մրցույթի անցակցման գործընթացում:
* Երևանի 10 դպրոցներում իրականացված ստուգումների արդյունքում ձևավորված միջին ռիսկային միավորը (7,42) փոքր է 38 դպրոցների համապատասխան միավորի (7,94) համեմատ: Ինչը նշանակում է, որ ընդհանուր առմամբ Երևանի ստուգված դպրոցներում կրթական գործընթացի կազմակերպումը պակաս ռիսկային է 38 դպրոցների համեմատ:

Չնայած, մեծությամբ առաջին 3 արդյունքների հաջորդականությունը՝ թե՛ ըստ միջինացված ռիսկային միավորների, թե՛ ըստ ստուգաթերթի կշռային միավորի նկատմամբ տոկոսային միավորի՝ պահպանվում է, սակայն Երևանի ստուգված դպրոցներում խնդիրները ավելի թույլ են արտահայտված, տոկոսային միավորը պահպանվել է տնօրենին ներկայացվող պահանջների կատարմանն ուղղված ստուգումների դեպքում (*ըստ N2 ստուգաթերթի՝* խախտումներ են արձանագրվել 8 (80%), *N3 և N8 ստուգաթերթերի՝* 7-ական (70%)դպրոցներում):

Երևանի ստուգված դպրոցներում սահմանված կարգով են իրականացվում սովորողների կողմից կրթական ծրագրերի յուրացումը, ամփոփիչ ստուգման կամ ատեստավորման անցկացումը, սովորողների հաջորդ դասարան կամ հանրակրթության հաջորդ աստիճան փոխադրումը (*ստուգաթերթ N10*): Սակայն, 38 դպրոցների արդյունքների համեմատ գործընթացներն ավելի ռիսկային են ըստ N4, N7, N9, N12 ստուգաթերթերի ստուգումների դեպքում:

* ՀՀ Գեղարքունիքի մարզի 8 դպրոցներում իրականացված ստուգումների արդյունքում ձևավորված միջին ռիսկային միավորը (8.63) մեծ է 38 դպրոցների համապատասխան միավորի (7,94) համեմատ: Ինչը նշանակում է, որ ՀՀ Գեղարքունիքի մարզի ստուգված դպրոցներում կրթական գործընթացի կազմակերպումը ավելի ռիսկային է 38 դպրոցների համեմատ (*ըստ N2, N3 և N8 ստուգաթերթերի՝* խախտումներ են արձանագրվել 7-ական (88%)դպրոցներում):

Այս դեպքում ևս պահպանվել է՝ ըստ միջին ռիսկային միավորի և ստուգաթերթի կշռային միավորի նկատմամբ տոկոսային միավորի՝ համեմատաբար մեծ արդյունք գրանցած ստուգաթերթերի հաջորդականությունը, սակայն, խնդիրները ավելի արտահայտված են (գրանցվել են ավելի մեծ տոկոսային միավորներ) 38 դպրոցների համեմատ:

ՀՀ Գեղարքունիքի մարզի ստուգված դպրոցներում գործընթացները պակաս ռիսկային են 38 դպրոցների համեմատ՝ ըստ N5, N6, N7, N9, N11 ստուգաթերթերի ստուգումների դեպքում:

Արձանագրված խախտումների արդյունքում ձևավորված ռիսկային միավորների տոկոսային համամասնությունը ստուգաթերթերի կշռային միավորների նկատմամբ ներկայացված է Գծապատկեր 1-ում:

***Գծապատկեր 1***

Ըստ գծապատկեր 1-ի տվյալների՝ իրականացված ստուգումների արդյունքում ձևավորված ռիսկային միավորի տոկոսային համամասնությունը համապատասխան ստուգաթերթի կշռային միավորի նկատմամբ առավել արտահայտված է *N2 ստուգաթերթի* (ուսուցչի պարտականություններ)դեպքում՝ ինչը վկայում է ուսուցման գործընթացում առկա խնդիրների մասին:

Ըստ մեծության երկրորդ տեղում *N8 ստուգաթերթի* (ուսուցչի թափուր տեղի համար անցկացվող մրցույթի օրինակելի կարգի պահանջներ) ստուգումների արդյունքներն են:

Երրորդ տեղում՝ *ըստ N3 ստուգաթերթի (*տնօրենին ներկայացվող պահանջներ*) հիման վրա* իրականացված ստուգումների արդյունքում ձևավորված տոկոսային միավորն է:

Բոլոր դեպքերում էլ խնդիրները առավել արտահայտված են ՀՀ Գեղարքունիքի մարզի ստուգված դպրոցներում:

Դպրոցների տնօրեններին և համապատասխան լիազորված մարմինների ղեկավարներին տրամադրվել է ստուգման արդյունքը (ակտ), իսկ հանձնարարականի առկայության դեպքում նաև՝ կարգադրագիրը (լիազորված մարմնի ղեկավարին՝ պատճենը)։ Առաջարկվել է՝ քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

### *3.5.3. Նախնական մասնագիտական (արհեստագործական) և միջին մասնագիտական կրթության ոլորտներ*

2024 թվականի II եռամսյակում ամփոփվել են 4 նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատություններում (***«Ճարտարապետության և շինարարության Հայաստանի ազգային համալսարան» (ՃՇՀԱՀ) հիմնադրամի միջին մասնագիտական կրթության քոլեջ, Երևանի Փ․ Թերլեմեզյանի անվան գեղարվեստի պետական քոլեջ, «Հայաստանի ազգային պոլիտեխնիկական համալսարան» (ՀԱՊՀ) հիմնադրամի Գյումրու մասնաճյուղ,* *«Հայաստանի ազգային ագրարային համալսարան» (ՀԱԱՀ) հիմնադրամի «Շիրակի ակադեմիկոս Մ. Թումանյանի անվան գյուղատնտեսական քոլեջ» մասնաճյուղ)*** իրականացված ստուգումների արդյունքները:

Ստուգումների արդյունքում կրթության բնագավառը կարգավորող օրենսդրության պահանջների խախտումներ են արձանագրվել բոլոր **4** ուսումնական հաստատություններում, որոնց վերաբերյալ կազմվել է **4** ակտ: Արձանագրվել է օրենսդրության պահանջների **110** խախտում:

Ստուգումների արդյունքում հայտնաբերված խախտումներն, ըստ բնույթների, ներկայացված են աղյուսակ 4-ում.

***Աղյուսակ 4***

|  |  |  |
| --- | --- | --- |
| ***N*** | ***Խախտման բնույթը*** | ***Հաստատության անվանումը*** |
| ***1․*** | ***Կադրերի նշանակման գործընթաց*** | ***ՃՇՀԱՀ հիմնադրամի միջին մասնագիտական կրթության քոլեջ, Երևանի Փ․ Թերլեմեզյանի անվան գեղարվեստի պետական քոլեջ, ՀԱՊՀ հիմնադրամի Գյումրու մասնաճյուղ*** |
| ***2․*** | ***Տնօրենի պաշտոնային պարտականություններ*** | ***ՀԱՊՀ հիմնադրամի Գյումրու մասնաճյուղ*** |
| ***3.*** | ***Դիմորդների ընդունելության գործընթաց*** | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱԱՀ հիմնադրամի Շիրակի մասնաճյուղ*** |
| ***4․*** | ***Դիմորդների վերականգնման գործընթաց*** | ***ՀԱՊՀ հիմնադրամի Գյումրու մասնաճյուղ,***  ***ՀԱԱՀ հիմնադրամի Շիրակի մասնաճյուղ*** |
| ***5.*** | ***Պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման գործընթաց*** | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱՊՀ հիմնադրամի Գյումրու մասնաճյուղ,***  ***ՀԱԱՀ հիմնադրամի Շիրակի մասնաճյուղ*** |
| ***6.*** | ***Ամփոփիչ քննությունների անցկացման գործընթաց*** | ***ՃՇՀԱՀ հիմնադրամի քոլեջ,***  ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱԱՀ հիմնադրամի Շիրակի մասնաճյուղ*** |
| ***7․*** | ***Ուսանողական նպաստ և պետական կրթաթոշակ տրամադրելու գործընթաց*** | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱԱՀ հիմնադրամի Շիրակի մասնաճյուղ*** |
| ***8․*** | ***Ուսանողների տեղափոխման գործընթաց*** | ***ՀԱԱՀ հիմնադրամի Շիրակի մասնաճյուղ*** |
| ***9․*** | ***Մանկավարժների վերապատրաստման գործընթաց*** | ***Երևանի Փ․ Թերլեմեզյանի անվան գեղարվեստի պետական քոլեջ*** |
| ***10․*** | ***Կրթական գործընթացի կազմակերպում*** | ***Երևանի Փ․ Թերլեմեզյանի անվան գեղարվեստի պետական քոլեջ,***  ***ՀԱԱՀ հիմնադրամի Շիրակի մասնաճյուղ*** |

Ըստ ստուգաթերթերի՝ ստուգումների արդյունքներն ունեն հետևյալ պատկերը (աղյուսակ 5)

***Աղյուսակ 5***

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | ***Ընդամենը*** |
| ***Միջինացված ռիսկային միավորներ*** | ***0*** | ***2.2*** | ***1.1*** | ***0.5*** | ***2.7*** | ***0.3*** | ***0.12*** | ***0.4*** | ***0.2*** | ***7.92*** |
| ***Տոկոսային միավոր` ստուգաթերթի կշռային միավորի նկատմամբ*** | ***0*** | ***5.6*** | ***6.9*** | ***10*** | ***10*** | ***3.3*** | ***1.5*** | ***2*** | ***5*** | ***5.3*** |

Համաձայն աղյուսակ 5-ի տվյալների՝ կարող ենք նշել, որ ամենամեծ միջինացված ռիսկային միավորը ձևավորվել է *պետական ամփոփիչ ստուգման կազմակերպման ու անցկացման և շրջանավարտների պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման կարգերի պահանջների կատարմանն ուղղված* (***N5*** ստուգաթերթ) ստուգումների արդյունքում:

Ըստ ռիսկայնության երկրորդ տեղում *տնօրենին և կրթության կազմակերպմանը ներկայացվող՝ ՀՀ օրենսդրությամբ սահմանված պահանջների* (***N2*** ստուգաթերթ), իսկ երրորդ տեղում՝ *ընդունելության կարգերի պահանջների (****N3*** ստուգաթերթ*)* կատարմանն ուղղված ստուգումների արդյունքներն են:

Խախտումներ չեն արձանագրվել խորհրդի ձևավորման և տնօրենի ընտրության կարգերի պահանջների կատարմանն ուղղված ստուգումների արդյունքում (***N1*** ստուգաթերթ)։

Այսպիսով.

* *խախտումներ արձանագրվել են բոլոր* ***4*** *քոլեջներում* ***(100%),***
* *հայտնաբերվել են* ***110*** *խախտումներ,*
* *խախտումները վերացնելու նպատակով տեսչական մարմնի ղեկավարի համապատասխան կարգադրագրերով* ***2 (50%)*** *ուսումնական հաստատություններին տրվել են* ***6 (5․5%)*** *հանձնարարականներ, որոնք վերաբերել են հմապատասխան որակավորմամբ մանակավարժական աշխատողների նշանակմանը,*
* *արձանագրված խախտումներից* ***104-ը (94․5%)*** *վերացման ենթակա չեն:*

Առավել հաճախ կրկնվել են հետևյալ բնույթների խախտումները․

* *ամփոփիչ քննությունների անցկացման գործընթաց՝* ***48 (44%),***
* *ընդունելության գործընթաց՝* ***21 (19%),***
* *մանկավարժական աշխատողների նշանակում և կրթության կազմակերպում՝* ***7-****ական (6․4%)։*

Առավել տարածված են հետևյալ բնույթների խախտումները (ըստ հաստատությունների թվի)***.***

***-*** *մանկավարժական աշխատողների նշանակում՝ 4 (100%),*

*- պետական ամփոփիչ քննությունների անցկացում՝ 4 (100%),*

*- ընդունելության գործընթաց՝ 3(75%),*

*- ավարտական փաստաթղթերի պատվիրում, բաշխում, լրացում, հաշվառում և պահպանում՝ 3 (75%) ուսումնական հաստատություններում։*

## 3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2024 թվականի II եռամսյակում ստացված կատարողականների համադրման արդյունքներ

**2024 թվականի II եռամսյակը,** որպես հանձնարարականների կատարողականների ներկայացման ժամկետ, սահմանվել է **10** դպրոցների **21** հանձնարարականների համար:

Տրված 21 հանձնարարականներից***՝***

* **10-ը (48%)** վերաբերել են մանկավարժական աշխատողների նշանակմանը,
* **6-ը** **(28%)՝** սովորողների համակազմի ձևավորմանը,
* **1-ական (5%)՝** զինղեկի իրավասությանը, մանկավարժական խորհրդի ձևավորմանը, գործունեությանը, առարկայական մեթոդական միավորումների գործունեությանը, կրթության կազմակերպմանը (հեռավար)։

Մանկավարժական աշխատողներինշանակմանհանձնարարականներից 9-ը (90%) վերաբերել են ուսուցչի, իսկ 1-ը (10%)՝ գրադարանավարի սահմանված կարգով նշանակմանը:

10 դպրոցներից 4-ի (40%)կողմիցկատարողականները ներկայացվել են սահմանված ժամկետում, իսկ 6 դպրոցների (12 հանձնարարական) դեպքում կատարողականներ չեն ներկայացվել (Երևանի հհ․ 14 (2), 85 (1), 124 (3), Աբովյանի հ․ 5 (2) հիմնական, Արարատի հ․ 5 (1), Առատաշենի (3) միջնակարգ դպրոցներ):

Ըստ դպրոցներից ստացված կատարողականների՝ տրված 9 հանձնարարականներից

կատարվել է 4-ը, կատարվել է մասամբ ՝ 5-ը:

Ըստ դպրոցների կողմից ներկայացված կատարողականների՝ զինղեկի իրավասությանը, մանկավարժական խորհրդի ձևավորմանը, առարկայական մեթոդական միավորումների գործունեությանը վերաբերող բոլոր հանձնարարականները կատարվել են:

Բացառություն են կազմել մանկավարժական աշխատողների նշանակմանը, սովորողների համակազմի ձևավորմանը, մանկավարժական խորհրդի գործունեությանը, կրթության կազմակերպմանը (հեռավար) վերաբերող հանձնարարականները.

Հարկ է նշել, որ սովորողների համակազմի ձևավորմանը (6), մանկավարժական խորհրդի գործունեությանը (1), կրթության կազմակերպմանը (հեռավար՝ 1) վերաբերող հանձնարարականների կատարման վերաբերյալ դպրոցների կողմից տեղեկատվություն չի ներկայացվել։

Ինչ վերաբերում է մանկավարժական աշխատողների նշանակման **10** հանձնարարականների կատարմանը, ապա դպրոցների կողմից տեղեկատվություն չի ներկայացվել 4 հանձնարարականների մասով։ Ըստ ներկայացված կատարողականների՝ 6 հանձնարարականներից կատարվել է **1-ը (17%),** մասամբ է կատարվել` **5-ը (83%)։**

Մանկավարժական աշխատողների (ուսուցչի) նշանակման վերաբերյալ հանձնարարականների կատարումը, ըստ ներկայացված կատարողականի, համարվել է մասամբ կատարված հետևյալ դեպքերում. խախտումով նշանակված անձն ազատվել է աշխատանքից, սակայն թափուր տեղը տվյալ պահին համալրված չէ (ուսուցչի պարագայում հայտարարվել է մրցույթ), դասավանդող ուսուցիչները դասավանդել են մինչև ուսումնական պարապմունքների ավարտը և նոր ուսումնական տարվանից չեն դասավանդելու։

Կատարողականների համադրման արդյունքում իրականացվել է դպրոցների ռիսկերի վերագնահատում` համաձայն ՀՀ կառավարության 2019 թվականի օգոստոսի 22-ի «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն որոշման 40-44-րդ կետերի պահանջների:

## 3.7.Վարչական վարույթների քանակը, դրանց հարուցելու հիմքերը

ԿՏՄ-ում ստացված 9 դիմումների և 1 ահազանգի հիման վրա 2024 թվականի II եռամսյակում հարուցվել է 10 վարչական վարույթ։ Վարույթների արդյունքում ՀՀ կրթության բնագավառը կարգավորող օրենսդրության պահանջների խախտումներ հայտնաբերվել են 3 ուսումնական հաստատություններում (1-ական՝ մանկապարտեզ, դպրոց, քոլեջ)**,** որոնց վերաբերյալ կազմվել է 3վարչական ակտ՝ կարգադրություն:

Ուսումնական հաստատությունների տնօրեններին և համապատասխան լիազորված մարմինների ղեկավարներին տրամադրվել է վարույթի արդյունքը՝ կարգադրությունը (լիազորված մարմնի ղեկավարին՝ պատճենը)։

Իրականացված վարույթների արդյունքում վերոնշյալ 3 ուսումնական հաստատություններում արձանագրվել են 24 խախտումներ, որոնք վերացնելու նպատակով ԿՏՄ ղեկավարի համապատասխան կարգադրություններով տրվել են **7** հանձնարարականներ։

Վարչական վարույթներից 4-ը (40%) կարճվել են, 3-ը՝ ընթացքի մեջ են։

## 3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը.

***Նախադպրոցական կրթության ոլորտում*** իրականացված ստուգումների արդյունքում արձանագրված խախտումները վերաբերում են ֆիզիկական միջավայրին:

***Հանրակրթության ոլորտում*** իրականացված ստուգումների արդյուքնում առավել հաճախ կրկնվող 3 խախտումների քանակական պատկերն այսպիսին է՝

* *մանկավարժական աշխատողների նշանակում՝* ***279 (33%),***
* *խորհրդակցական մարմինների ձևավորում և գործունեություն՝* ***160 (19%),***
* *ուսուցչի թափուր տեղի մրցույթի ընթացակարգ՝* ***95 (11%) խախտումներ։***

Ըստ տարածվածության (դպրոցների թվի)՝ առավել հաճախ կրկնվող 3 խախտումներն են.

* *մանկավարժական աշխատողների նշանակում՝* ***34 (89%),***
* *ուսումնական պլանի պահանջներ՝* ***23 (61%),***
* *խորհրդակցական մարմինների ձևավորում և գործունեություն՝* ***22 (58%) դպրոցներում:***

***Նախնական մասնագիտական (արհեստագործական) և միջին մասնագիտական կրթության ոլորտներում*** իրականացված ստուգումների արդյունքում առավել հաճախ կրկնվող 3 խախտումները վերաբերում են՝

* *ամփոփիչ քննությունների անցկացման գործընթացին՝* ***48 (44%),***
* *ընդունելության գործընթացին՝* ***21 (19%),***
* *մանկավարժական աշխատողների նշանակմանը և կրթության կազմակերպմանը՝* ***7-****ական (6․4%)։*

Ըստ տարածվածության (հաստատությունների թվի)՝ առավել հաճախ կրկնվող 3 խախտումները վերաբերում են.

***-*** *մանկավարժական աշխատողների նշանակմանը՝ 4 (100%),*

*- պետական ամփոփիչ քննությունների անցկացմանը՝ 4 (100%),*

*- ընդունելության գործընթացին՝ 3(75%),*

*- ավարտական փաստաթղթերի պատվիրմանը, բաշխմանը, լրացմանը, հաշվառմանը և պահպանմանը՝ 3 (75%) ուսումնական հաստատություններում։*

***3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ.***

2024 թվականի II եռամսյակում ԿՏՄ կողմից իրականացված վերահսկողական գործառույթների արդյունքում Արարատի մարզի «Արարատ համայնքի Արմաշ գյուղի մանկապարտեզ» ՀՈԱԿ-ի տնօրենի ժամանակավոր պաշտոնակատարը Արարատ համայնքի ղեկավարի համապատասխան կարգադրությամբ ազատվել է զբաղեցրած պաշտոնից։

|  |
| --- |
| *Այլ գործառույթներ* |

*4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից*

2024 թվականի I կիսամյակում ստուգված 21 դպրոցների VI, IX, XI դասարանների սովորողների նախորդ տարվա մնացորդային գիտելիքների մակարդակը որոշելու նպատակով ԿՏՄ կողմից տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից:

*«Մաթեմատիկա» առարկայի առաջադրանքները կազմվել են նախորդ տարվա անցած նյութին համապատասխան, իսկ «Հայոց լեզու» առարկայից տրված թելադրության տեքստերը վերցվել են նախորդ դասարանում յուրացրած նյութերից:*

Գրավոր աշխատանքների արդյունքներն այսպիսին են.

**Հայոց լեզու առարկայից** տրված թելադրությանը մասնակցած **2213** սովորողներից (գծապատկեր 2) Գերազանց են գնահատվել 120-ը (5․4%), Լավ՝ 521-ը (23.6%), Բավարար՝ 591-ը (26.7%), Անբավարար՝ 981-ը (44.3%):

***Գծապատկեր 2***

**«Մաթեմատիկա» առարկայի** գրավոր աշխատանքին մասնակցած **2205** սովորողներից (գծապատկեր 3) Գերազանց են գնահատվել 97-ը (4․4%), Լավ՝ 247-ը (11․2%), Բավարար՝ 872-ը (39․5%), Անբավարար՝ 989-ը (44․9%):

***Գծապատկեր 3***

Գրավոր աշխատանքների միջին գնահատականը բարձր է Հայոց լեզու առարկայի թելադրության դեպքում (գծապատկեր 4):

***Գծապատկեր 4***

Ինչպես ներկայացված է գծապատկեր 3-ում՝ Հայոց լեզու առարկայի թելադրության ամենացածր արդյունքը գրանցվել է 11-րդ դասարանում, իսկ ամենաբարձրը՝ 9-րդ դասարանում: «Մաթեմատիկա» առարկայի գրավոր աշխատանքների ամենացածր արդյունքը գրանցվել է 9-րդ դասարանում, իսկ ամենաբարձրը՝ 6-րդ դասարանում: Ըստ գծապատկեր 3-ի տվյալների՝ Հայոց լեզու առարկայի թելադրության միջին գնահատականները հիմնականում բարձր են «Մաթեմատիկա» առարկայի գրավոր աշխատանքների համապատասխան գնահատականներից:

Միջին գնահատականը հայոց լեզվի թելադրությունից կազմել է 4․5, իսկ մաթեմատիկայի գրավոր աշխատանքից՝ 4.1 միավոր:

Գրավոր աշխատանքների արդյունքներն, ըստ առարկաների և դասարանների (տոկոսային համամասնությամբ), ներկայացված են 5-րդ և 6-րդ գծապատկերներում:

***Գծապատկեր 5***

***Գծապատկեր 6***

Ըստ գծապատկեր 5-ի տվյալների` կարող ենք նշել, որ Հայոց լեզու առարկայի թելադրությունից «Գերազանց» գնահատականների տոկոսային թիվն (6.8%) ամենաբարձրն է 9-րդ, իսկ ամենացածրն է 11-րդ դասարանում (3.7%): Անբավարար գնահատականների ամենաբարձր տոկոսային թիվը (49.4%) գրանցվել է՝ 6-րդ, իսկ ամենացածրը՝ 9-րդ դասարանում (38.3%):

Ըստ գծապատկեր 6-ի տվյալների` Մաթեմատիկա առարկայի «Գերազանց» գնահատականների ամենաբարձր տոկոսային թիվը գրանցվել է 6-րդ դասարանում (5․9%), ամենացածրը՝ 11-րդ դասարանում (1․3%): Անբավարար գնահատականների ամենաբարձր տոկոսային թիվը (49․2%) գրանցվել է 9-րդ դասարանում, իսկ ամենացածրը՝ 41.4%` 6-րդ դասարանում:

Հարկ է նշել, որ Գերազանց և Լավ գնահատականների տոկոսային թվերը ավելի բարձր են հայոց լեզվի դեպքում, հետևաբար՝ Բավարար և Անբավարար գնահատականների տոկոսային թվերը բարձր են մաթեմատիկայի դեպքում։

Համեմատելով ԿՏՄ կողմից տրված գրավոր աշխատանքի արդյունքները այդ սովորողների նույն առարկաների նախորդ տարվա տարեկան գնահատականների հետ (գնահատականները վերաբերում են նույն սովորողների նախորդ ուստարում յուրացրած գիտելիքներին)՝ ստացել ենք հետևյալ պատկերները (գծապատկերներ 7, 8).

***Գծապատկեր 7***

***Գծապատկեր 8***

Գրանցված արդյունքները անհամեմատ ցածր են ԿՏՄ կողմից տրված գրավոր աշխատանքների դեպքում:

***4.2. «Աջակցություն ուսուցման կազմակերպմանը» (ԱՈՒԿ) ծրագիրը***

2024 թվականի I կիսամյակում ստուգված 20 դպրոցներում, ԱՈՒԿ ծրագրի շրջանակում, դասալսողների ներկայացրած եզրակացությունների, ինչպես նաև սովորողների գրավոր աշխատանքների արդյունքների հիման վրա գնահատվել են **110** ուսուցիչներ։ Դասալսումներ են իրականացվել հայոց լեզվի և գրականության **61** և մաթեմատիկայի **49** ուսուցիչների մոտ: Յուրաքանչյուր ուսուցչի մոտ իրականացվել է առնվազն 5 դասալսում:

Ուսուցիչների գնահատումն իրականացվել է 4 միավորային (4՝ «Գերազանց», 3՝ «Լավ», 2՝ «Բավարար», 1՝ «Անբավարար») սանդղակով: Դասալսումների արդյունքում **հայոց լեզվի 61 ուսուցիչներից** «Գերազանց» է գնահատվել 1-ը (1․6**%**), **մաթեմատիկայի 49 ուսուցիչներից՝** 2-ը (4․1**%**), «Անբավարար» արդյունք գրանցվել է հայոց լեզվի և գրականության 1 ուսուցչի մոտ։

Ուսուցիչների գնահատման միջինացված արդյունքներն, ըստ առարկաների, ունեն հետևյալ պատկերը (աղյուսակ 6)․

**Աղյուսակ 6**

|  |  |  |
| --- | --- | --- |
| ***Ուսուցիչների գնահատման միջին արդյունքներ՝ ըստ առարկաների*** | | |
| ***Բնութագրիչներ*** | ***Հայոց լեզու*** | ***Մաթեմատիկա*** |
| Ուսուցիչների՝ ՏՀՏ իմացությունն ու կիրառումը ուսուցման ընթացքում | 2.9  «Լավ» | 3  «Լավ» |
| Դասերի արդյունավետությունը | 3․3  «Լավ» | 3․3  «Լավ» |
| Ուսուցչի դասավանդած բոլոր դասարաններում ստուգման ընթացքում տրված գրավոր աշխատանքներից անբավարար (0-3) գնահատված սովորողների միջին տոկոսային թվի հաշվարկային գնահատականը (0-10%՝ 4, 11-20%՝ 3, 21-35%՝ 2, 36% և ավելին՝ 1) | 1․5  «Բավարար» | 1․6  «Բավարար» |
| Ստուգման ընթացքում տրված գրավոր աշխատանքներից և նույն սովորողների՝ տվյալ առարկայի նախորդ տարվա տարեկան «Անբավարար» գնահատականների տարբերության հաշվարկային միավորը(0-10%՝ 4, 11-20%՝ 3, 21-35%՝ 2, 36% և ավելին՝ 1) | 1․4  «Անբավարար» | 1․6  «Բավարար» |
| **Ուսուցիչների միջին գնահատական** | **2.3**  **«Բավարար»** | **2.3**  **«Բավարար»** |

Ինչպես երևում է աղյուսակի տվյալներից, զգալիորեն ցածր են հատկապես ստուգման ընթացքում տրված գրավոր աշխատանքների արդյունքները, որոնք էական ազդեցություն են ունեցել ուսուցիչների գնահատականների վրա։

Դասալսողների կողմից ներկայացված դասալսումների եզրակացությունների հիման վրա, յուրաքանչյուր դպրոցի մասով, կատարվել են վերլուծություններ։ Վերլուծությունների արդյունքում վերհանված հիմնական խնդիրները, ըստ գնահատման ձևաթղթի բաժինների, այսպիսին են՝

**Ա) Ուսումնական նպաստավոր միջավայր**

* Դասարանի կահավորանքը որոշ դեպքերում հարմարեցված չէ ուսումնական գործունության տեսակներին, ինչպես նաև բոլոր սովորողների կարիքներին:
* ՏՀՏ միջոցները, ինչպես նաև ուսումնաօժանդակ նյութերը դասաժամին հիմնականում կամ չեն կիրառվում, կամ կիրառվում են ոչ արդյունավետ։
* Դասաժամի ոչ ճիշտ պլանավորումը, մասնավորապես՝ ժամանակի ոչ ճիշտ բաշխումը, աշխատանքային հստակ կանոների սահմանումը հաճախ հանգեցնում են դասի արդյունավտության նվազեցմանը։

**Բ) Դասավանդում**

* Ոչ բոլոր սովորողներն են ներգրավված դասերին:
* Դասերին հաճախ հստակ չեն սահմանվում դասի նպատակները, վերջնարդյունքները, որոշ դեպքերում դասարանային առաջադրանքները և կիրառվող մեթոդները միտված չեն վերջնարդյունքների ապահովմանը:
* Թույլ են արտահայտված միջառարկայական կապերը և կապը առօրյայի հետ։
* Սովորողների ընկալման կամ իմացության մակարդակի ստուգումը հաճախ մակերեսային է իրականացվում, չեն պահանջվում հիմնավորումներ:
* Չեն կիրառվում գնահատման տարբեր ձևեր և մեթոդներ, հաճախ գնահատականները չեն հիմնավորվում կամ չեն մեկնաբանվում։
* Հետադարձ կապի ապահովումը որոշ դեպքերում թույլ է։

**Գ) Կարողունակությունների ձևավորում**

* Հաճախ առաջադրվող հարցերն ու առաջադրանքները, դասերին կիրառվող մեթոդները միտված չեն սովորողների քննադատական և ստեղծագործական մտածողության զարգացմանը։
* Ոչ բոլոր սովորողներին են տրվում իրենց սեփական կարծիքը հայտնելու, ընտրության, դերեր և պարտականություններ ստանձնելու հնարավորություններ:

Դպրոցներում իրականացված գնահատման արդյունքների վերաբերյալ վերլուծությունները՝ սովորողների առաջադիմության և դասավանդման արդյունավետության բարձրացմանը միտված առաջարկներով, տրամադրվել են դպրոցների տնօրեններին և լիազոր մարմինների ղեկավարներին: Առաջարկները հիմնականում վերաբերել են ուսումնական նպաստավոր միջավայրի և դասավանդման գործընթացի բարելավմանը, սովորողների ինքնուրույնության, համագործակցության, քննադատական և ստեղծագործական մտածողության զագացմանը նպաստող կարողունակությունների ձևավորմանը:

***4.3. Ներառական կրթական միջավայրի գնահատում***

38 դպրոցներում իրականացված ստուգումների շրջանակում ԿՏՄ-ն կիրառել է հանրակրթական ուսումնական հաստատության ներառական կրթական միջավայրի գնահատման ձևաթուղթը (այսուհետ նաև՝ ձևաթուղթ): Ձևաթուղթը լրամշակվել է գործող կարգի համաձայն: Լրամշակման գործընթացում հաշվի են առնվել նաև «Հանրապետական մանկավարժահոգեբանական կենտրոն» ՊՈԱԿ-ի մասնագետների դիտարկումներն ու առաջարկությունները:

Ներառական կրթական միջավայրի գնահատման ձևաթղթի հիման վրա հավաքագրված տվյալների վերլուծության արդյունքում վեր են հանվել այն խնդիրները, որոնք կարող են ազդել յուրաքանչյուր երեխայի, այդ թվում՝ կրթության առանձնահատուկ պայմանների կարիք ունեցող, զարգացման առանձնահատկություններին համապատասխան, անհրաժեշտ պայմանների և հարմարեցված միջավայրի ապահովման միջոցով կրթական գործընթացին առավելագույն մասնակցության և հանրակրթության պետական չափորոշչով սահմանված արդյունքի ապահովման վրա:

Ներառական կրթական միջավայրը գնահատվել է 38 դպրոցներից 31-ում, որտեղ սովորում են ինտելեկտուալ, հենաշարժական, ձայնի, խոսքի խնդիրներ ունեցող 353 երեխաներ:

Ըստ ձևաթղթի **«Ուսումնական միջավայր»** հավելվածի «Գերազանց» են գնահատվել **14**, «Շատ լավ»՝ **12**, «Լավ»՝ **5** դպրոցներ, ը**ստ «Ֆիզիկական միջավայր»** հավելվածի՝ «Գերազանց»՝ **1**, «Շատ լավ»՝ **10**, «Լավ»՝ **14**, «Բավարար»՝ **5**, «Անբավարար»՝ **1** դպրոցներ:

Գնահատված բնութագրիչների (գործառույթների) վերլուծության արդյունքում առանձնացվել են դպրոցների կողմից արդյունավետ իրականացվող և զարգացման ենթակա գործառույթները:

***Արդյունավետ իրականացվող գործառույթները,*** չնայած առկա բացթողումներին,հիմնականում վերաբերում են կրթության առանձնահատուկ պայմանների կարիք ունեցող սովորողների ուսուցման գործընթացի կազմակերպման համար իրականացվող ծառայություններին՝ ***դպրոցական և տարածքային մակարդակներում։***

***Զարգացման ենթակա գործառույթները*** հիմնականում վերաբերում ենկրթության առանձնահատուկ պայմանների կարիք ունեցող (ԿԱՊԿՈՒ) սովորողների ուսուցման գործընթացի կազմակերպմանհամարանհրաժեշտ ***ֆիզիկական միջավայրի ապահովմանը։***

Դպրոցներն հիմնականում ապահովված չեն՝

* ԿԱՊԿՈՒ սովորողների համար օժանդակող տեխնոլոգիաներով և սարքավորումներով (սայլակ, քայլակ, լսողական սարք, հարմարեցված գրենական պիտույքներ, հարմարեցված համակարգիչ և այլն) (ըստ անհրաժեշտության),
* դպրոցի բակում, խաղահրապարակում և մուտքի մոտ սովորողների անխոչընդոտ տեղաշարժի համար՝ հարկից հարկ տեղափոխվելու համար մատչելիությունն ապահովող վերելակով, այլ սարքավորումներով և հարմարանքներով,
* սովորողների համար մատչելի ուսումնական նյութերով՝ էլեկտրոնային, խոսող, բրայլյան տառատեսակներ, պարզեցված և հեշտ ընկալելի տեքստեր, ռելիեֆային նկարազարդումներով գրքեր, թեստեր, նկարազարդ նյութեր, ժեստերի լեզվով թարգմանությամբ ապահովված ուսումնական տեսաֆիլմեր։
* ռեսուրս-սենյակով, որն ունի առնվազն 25-30 քմ տարածք, ապահովված է բնական և արհեստական լոււսավորությամբ, անվտանգ, հարմարավետ գույքով, պարագաներով, սարքավորումներով:

Միաժամանակ՝

* բավարար չեն բացառիկ ընդունակություններ դրսևորած սովորողների հայտնաբերման ուղղությամբ ձեռնարկված միջոցները,
* մասնակի են ապահովվել կրթության առանձնահատուկ պայմաններ` ներառյալ խելամիտ հարմարեցումներ (հարմարեցված կամ լրացուցիչ ուսումնական նյութեր, պարապմունքներ, մանկավարժահոգեբանական աջակցություն)՝ բացառիկ ընդունակություններ դրսևորած սովորողների համար:

***4.4. Կրթության որակի գնահատում***

Նախնական մասնագիտական (արհեստագործական) և միջին մասնագիտական ուսումնական հաստատություններում իրականացված կրթության որակի գնահատման արդյունքները ամփոփվել են 3 ուսումնական հաստատությունների դեպքում: Քանի որ հաստատություններից մեկում ստուգումն իրականացվել է թե՛ նախնական մասնագիտական, թե՛ միջին մասնագիտական կրթական ծրագրերով՝ կրթության որակի գնահատման գործընթացը ևս իրականացվել է ըստ 2 մասնագիտությունների:

«Ճարտարապետության և շինարարության Հայաստանի ազգային համալսարան» հիմնադրամի միջին մասնագիտական կրթության քոլեջում (ըստ 2 կրթական ծրագրի), Երևանի Փ. Թերլեմեզյանի անվան գեղարվեստի պետական քոլեջում և «Հայաստանի ազգային պոլիտեխնիկական համալսարան հիմնադրամի» Գյումրու մասնաճյուղում իրականացվածստուգումների շրջանակում իրականացվել են համապատասխանաբար՝ «Շենքերի և կառույցների շինարարություն և շահագործում» (միջին մասնագիտական կրթական ծրագրով), «Հարդարման շինարարական աշխատանքների իրականացում» (նախնական մասնագիտական (արհեստագործական) կրթական ծրագրով), «Գեղանկարչություն», «Համակարգչային գեղարվեստական նախագծում» մասնագիտությունների կրթական գործընթացի որակի գնահատումներ՝ ըստ մշակված ձևաթղթերի:

Կրթության որակի գնահատման տվյալների վերլուծության արդյունքում առանձնացվել են այն խնդիրները, որոնք կարող են ազդել միջին մասնագիտական հաստատություններում մրցունակ մասնագետների պատրաստման որակի վրա:

Ըստ գնահատման արդյունքների համադրման ու վերլուծության, ձևաթղթերի և հարցաթերթերի տվյալների՝ հաստատություններում առկա են գործընթացներ, որոնք ունեն բարելավման անհրաժեշտություն: Մասնագիտությունների կրթական գործընթացի որակի գնահատման արդյունքները քոլեջներում այսպիսին են.

* ուսանողների առաջադիմության քանակական դինամիկայի միջին և ցածր արդյունքներ ավարտական կուրսում, պրակտիկայի ընթացքում։ Վերջին երեք ուսումնական տարիներն տվյալ մասնագիտության գերազանցության դիպլոմով ավարտած շրջանավարտների բացակայությունը վկայում է քոլեջում կրթության բարելավման անհրաժեշտության մասին, միաժամանակ՝ մասնագիտական առարկաների մանկավարժների վերապատրաստման միջին և ցածր ցուցանիշները (տոկոսային արտահայտությամբ) կարող են խոչընդոտել ուսանողների առաջադիմության շարունակական բարձրացմանը:
* սոցիալական գործընկերների կողմից աշխատանքի ընդունված և իրենց մասնագիտությամբ աշխատող շրջանավարտների հիմնականում ցածր արդյունքները, գործընկերների գնահատականներն ու առաջարկները վկայում են այն մասին, որ սովորողների գործնական հմտությունների զարգացմանն ուղղված ծրագրերն ու միջոցառումները վերանայման կարիք ունեն:
* առկա է ուսանողների անվտանգության, ծառայությունների տրամադրման, ռեսուրսների հասանելիության, մասնագիտական գրականության ապահովման, ՏՏ բազայի թարմացման անհրաժեշտություն:
* ուսանողների իրազեկվածության բարձրացմանն ուղղված միջոցառումները, մեխանիզմները վերանայման և բարելավման կարիք ունեն:
* դասավանդումից ուսանողների բավարարվածության միջին արդյունքները վկայում են որակյալ մասնագետ պատրաստելու ներուժի անհրաժեշտության մասին:
* սոցիալական գործընկերների հետ համագործակցության մեխանիզմները վերանայման և լավարկման կարիք ունեն:

Քոլեջների տնօրեններին ներկայացվել են նկարագրված ուղղությունների բարելավմանը միտված առաջարկություններ:

|  |
| --- |
| ***5. ԿՏՄ վերահսկողության ոլորտներում ռիսկերի առկա իրավիճակի վերլուծություն*** |

Ամփոփելով հաշվետվության 2-րդ, 3-րդ գլուխներում ներկայացված տվյալները՝ անդրադառնանք առկա ռիսկերին՝ ըստ վերահսկողության ոլորտների։

***Նախադպրոցական կրթության ոլորտ***

Հիմնական ռիսկերը, որոնք խոչընդոտ են հանդիսանում երեխաների կրթական իրավունքի պահպանմանը՝ ստուգված նախակրթարանում վերաբերում են ֆիզիկական միջավայրի անհամապատասխանությանը նախադպրոցական կրթության պետական կրթական չափորոշչին:

***Հանրակրթության ոլորտ***

Հանրակրթության (միջնակարգ կրթության) ոլորտում հիմնական ռիսկերը, որոնք խոչընդոտում են սովորողների կրթական իրավունքի պահպանմանը, կրթության որակի բարձրացմանը, կրթական ծրագրերի յուրացմանը՝ դպրոցների վարչական, մանկավարժական աշխատողների, խորհրդակցական մարմինների կողմից իրենց պաշտոնային պարտականությունների ոչ պատշաճ կատարումն է: Այդ մասին են վկայում ոչ միայն դպրոցներում իրականացված վերահսկողական, այլև մյուս գործընթացների արդյունքները:

Մանավորապես.

* ստուգումների արդյունքում արձանագրված առավել հաճախ կրնվող խախտումները՝ ըստ թվի և տարածվածության՝ վերաբերում են **մանկավարժական աշխատողների նշանակմանը** (279 (33%) խախտում` 34 (89%) դպրոցներում), **խորհրդակցական մարմինների ձևավորմանն ու գործունեությանը** (160 (19%)խախտում 22 (58%) դպրոցներում), **ուսուցչի մրցույթի ընթացակարգին** (95 (11%) խախտում` 20 (53%) դպրոցներում), **ուսումնական պլանի պահանջների կատարմանը** (44 (5%) խախտում՝ 23 (61%) դպրոցներում):
* ըստ սովորողների «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաների մնացորդային գիտելիքների ստուգման արդյունքների՝ Անբավարար արդյունք է գրանցվել սովորողների համապատասխանաբար 44.4%-ի և 44.9%-ի դեպքում:
* ըստ ԱՈւԿ ծրագրի շրջանակում իրականացված դասալսումների արդյունքների վերլուծության՝ դպրոցներում առկա են խնդիրներ թե՛ ուսումնական միջավայրի ապահովման, թե՛ դասավանդման և կարողունակությունների ձևավորման ուղղություններով:
* ըստ ներառական միջավայրի գնահատման արդյունքների վերլուծության՝ վեր են հանվել խնդիրներ ԿԱՊԿՈՒ սովորողների ուսուցման գործընթացի կազմակերպմանհամարանհրաժեշտֆիզիկական միջավայրի ապահովման, ինչպես նաևբացառիկ ընդունակություններ դրսևորած սովորողների հայտնաբերման ուղղությամբ ձեռնարկված միջոցների վերաբերյալ:
* ըստ 4-րդ դասարանների սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատման արդյունքների վերլուծության՝ գնահատմանը մասնակցած սովորողների 28%-ի մոտ առկա են խնդիրներ ՀՊՉ-ի՝ հանրակրթական տարրական ծրագրի շրջանավարտի ուսումնառության ակնկալվող վերջնարդյունքների ձևավորման մասով:
* ըստ գրադարանավարի աշխատանքի գնահատման ռուբրիկների փորձարկման արդյունքների վերլուծության՝ «Նախընտրելի» արդյունք է գրանցվել 20 դպրոցներում կիրառված 4-ական ռուբրիկներից ընդամենը 1-ի դեպքում:

***Նախնական մասնագիտական (արհեստագործական) և միջին մասնագիտական կրթության ոլորտներ***

Նախնական մասնագիտական (արհեստագործական) և միջին մասնագիտական կրթության ոլորտում առկա ռիսկերը վերաբերում են հաստատություններում իրականացվող գործընթացներին: Մասնավորապես՝

* ստուգումների արդյունքում արձանագրված առավել հաճախ կրնվող խախտումները՝ ըստ թվի և տարածվածության՝ վերաբերում են պետական ամփոփիչ քննությունների անցկացման (48 (44%) խախտում՝ 4 (100%) հաստատությունում), սովորողների ընդունելության գործընթացներին (21(10%) խախտում 3(75%) հաստատությունում), մանկավարժական աշխատողների նշանակմանը (7(6.4%) խախտում՝ 4(100%) հաստատությունում), կրթության կազմակերպմանը (7(6.4%) խախտում՝ 3(75%) հաստատությունում), ավարտական փաստաթղթերի պատվիրմանը, բաշխմանը, լրացմանը, հաշվառմանը և պահպանմանը (7(6.4%) խախտում՝ 3(75%) հաստատությունում),
* ըստ կրթության որակի գնահատման արդյունքների վերլուծությունների՝ առկա են խնդիրներ ոչ միայն ավարտական կուրսում, պրակտիկայի ընթացքում ուսանողների առաջադիմության քանակական դինամիկայի միջին և ցածր արդյունքների, այլև ուսանողների անվտանգության, ծառայությունների տրամադրման, ռեսուրսների հասանելիության, մասնագիտական գրականության ապահովման, ՏՏ բազայի թարմացման, իրազեկվածության բարձրացման, սոցիալական գործընկերների հետ համագործակցության մեխանիզմների վերանայման ուղղություններով:

|  |
| --- |
| ***6. Օրենսդրության մեջ լրացումներ և փոփոխություններ կատարելու մասին առաջարկություններ*** |

Այլ պետական մարմինների առաջարկներով ԿՏՄ կողմից լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ:

Մասնավորապես`

***ՀՀ վարչապետի աշխատակազմ***

* «Հայաստանի Հանրապետության քաղաքացիական դատավարության օրենսգրքում փոփոխություններ և լրացումներ կատարելու մասին» օրենքի,
* «Հայաստանի Հանրապետության վարչական դատավարության օրենսգրքում լրացումներ և փոփոխություններ կատարելու մասին» օրենքի,
* ««Հայաստանի Հանրապետությունում ստուգումների կազմակերպման և անցկացման մասին» օրենքում փոփոխություններ և լրացումներ կատարելու մասին» օրենքի նախագծի և հարակից օրենքների,
* Հայաստանի Հանրապետության «Քաղաքացիական ծառայության մասին» օրենքում փոփոխություններ և լրացումներ կատարելու մասին օրենքի
* ՀՀ կառավարության «Հայաստանի Հանրապետության կառավարության *2018 թվականի հոկտեմբերի 4-ի N 1139-Ն* որոշման մեջ փոփոխություններ կատարելու մասին» որոշման,
* ՀՀ կառավարության «Հայաստանի Հանրապետության կառավարության 2021 թվականի հոկտեմբերի 21-ի «Գույք ամրացնելու և նվիրելու մասին» N 1711-Ա որոշման մեջ փոփոխություն և լրացումներ կատարելու մասին» որոշման

նախագծերի վերաբերյալ:

***ՀՀ ԿԳՄՍ նախարարություն***

* Նախադպրոցական կրթության մասին օրենքում փոփոխություններ և լրացումներ կատարելու մասին ՀՀ օրենքի,
* ՀՀ կառավարության «Հայաստանի Հանրապետության կառավարության *2023 թվականի փետրվարի 9-ի N 167-Ն* որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Հայաստանի Հանրապետության կառավարության *2022 թվականի սեպտեմբերի 29-ի N 1509-Ն* որոշման մեջ փոփոխություններ կատարելու մասին» որոշման,
* ՀՀ կառավարության «Հայաստանի Հանրապետության կառավարության *2021 թվականի մայիսի 13-ի N 744-Ն* որոշման մեջ փոփոխություն կատարելու մասին» որոշման,
* ՀՀ կառավարության «Հայաստանի Հանրապետության կառավարության *2023 թվականի փետրվարի 9-ի N 181-Ն* որոշման մեջ փոփոխություններ և լրացումներ կատարելու մասին որոշման,
* ՀՀ կառավարության «Հայաստանի Հանրապետության կառավարության *2002 թվականի հուլիսի 25-ի N 1392-Ն* որոշման մեջ փոփոխություններ կատարելու մասին» որոշման,
* ՀՀ կառավարության «Հայաստանի Հանրապետության կառավարության *2012 թվականի դեկտեմբերի 27-ի N 1667-Ն* որոշման մեջ փոփոխությունև լրացումներ կատարելու մասին» որոշման,
* ՀՀ ԿԳՄՍ նախարարի «Հանրակրթական ուսումնական հաստատությունների 9-րդ և 12-րդ դասարանների «Համաշխարհային պատմություն» առարկայի ծրագրերը հաստատելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության, գիտության, մշակույթի և սպորտի նախարարի *2020 թվականի դեկտեմբերի 21-ի N 47-Ն* հրամանում փոփոխություն կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության, գիտության, մշակույթի և սպորտի նախարարի *2020 թվականի սեպտեմբերի 8-ի N 28-Ն* հրամանում փոփոխություն կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության, գիտության, մշակույթի եվ սպորտի նախարարի *2020 թվականի հոկտեմբերի 14-ի N 40-Ն* հրամանում փոփոխություն կատարելու մասին» հրամանի,
* ՀՀ ԿԳՄՍ նախարարի «Հայաստանի հանրապետության կրթության և գիտության նախարարի 2013 թվականի ապրիլի 15-ի N 396-Ն հրամանում փոփոխություն կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության, գիտության, մշակույթի և սպորտի նախարարի *2023 թվականի դեկտեմբերի 7-ի N 144-ն* հրամանում փոփոխություններ կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության և գիտության նախարարի *2012թ. ապրիլի 5-ի № 254-Ն* հրամանում փոփոխություններ կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության և գիտության նախարարի *2012 թվականի մայիսի 3-ի N 388-Ն* հրամանում լրացում կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության, գիտության, մշակույթի և սպորտի նախարարի *2023 թվականի օգոստոսի 7-ի N 103-Ն* հրամանում փոփոխություն կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության, գիտության, մշակույթի և սպորտի *նախարարի 2023 թվականի օգոստոսի 16-ի N 108-Ն* հրամանում փոփոխություն կատարելու մասին» հրամանի,
* ՀՀ ԿԳՄՍ նախարարի «Հայաստանի Հանրապետության կրթության և գիտության նախարարի *2017 թվականի ապրիլի 13-ի N 370-Ն* հրամանում փոփոխություններ և լրացումներ կատարելու մասին» հրամանի,
* ՀՀ ԿԳՄՍ նախարարի «Նախադպրոցական ուսումնական հաստատություններում կրթական գործընթացի կազմակերպման համար գործածության ենթակա փաստաթղթերի անվանացանկը, ձևերը և վարելու կարգը հաստատելու մասին» հրամանի

նախագծերի վերաբերյալ։

***ՀՀ տարածքային կառավարման և ենթակառուցվածքների նախարարություն***

* «Պետական գույքի կառավարման մասին»» նոր օրենքի և հարակից օրենքների նախագծերի վերաբերյալ,
* ՀՀ կառավարության «Հայաստանի Հանրապետության կառավարության 2006 թվականի հունվարի 26-ի N 346-Ն որոշման մեջ փոփոխություններ կատարելու մասին» որոշման նախագծի վերաբերյալ։

***ՀՀ ազգային վիճակագրական կոմիտե***

* Հայաստանի Հանրապետության վիճակագրության պետական խորհրդի «Հայաստանի Հանրապետության վիճակագրության պետական խորհրդի 2022 թվականի փետրվարի 8-ի թիվ 02-Ն որոշման մեջ փոփոխություններ կատարելու մասին» որոշման նախագծի վերաբերյալ:

***ՀՀ արդարադատության նախարարություն***

* ՀՀ կառավարության ***«***Հանրային պաշտոն զբաղեցնող անձանց և հանրային ծառայողների՝ պետական սեփականություն դարձած նվերների տնօրինման կարգը, շուտ փչացող և պահպանման էական ծախսեր պահանջող գույքերի ցանկը, շուտ փչացող գույքի ոչնչացման դեպքերը, կարգը և տնօրինման եղանակները, առանձին տեսակի գույքի տնօրինման առանձնահատկությունները, գույքի տնօրինման եղանակների ընտրության մեթոդաբանությունը և տնօրինման եղանակի վերաբերյալ «Պետական արարողակարգի մասին» օրենքով սահմանված եզրակացության տրամադրման կարգը սահմանելու մասին» որոշման և հարակից որոշումների նախագծերի վերաբերյալ:

***ՀՀ ներքին գործերի նախարարություն***

* ««Քաղաքացիական պաշտպանության մասին» ՀՀ օրենքում փոփոխություն կատարելու մասին»,
* ««Տեղական ինքնակառավարման մասին» ՀՀ օրենքում փոփոխություն կատարելու մասին»,
* «Պետական գույքի մասնավորեցման (սեփականաշնորհման) մասին» ՀՀ օրենքում լրացում կատարելու մասին»,
* Վարչական իրավախախտումների վերաբերյալ» ՀՀ օրենսգրքում լրացում կատարելու մասին»,
* ««Տարածքային կառավարման մասին» ՀՀ օրենքում փոփոխություն կատարելու մասին» օրենքների նախագծերի վերաբերյալ:

***ՀՀ ֆինանսների նախարարություն***

* ՀՀ կառավարության «Հայաստանի Հանրապետության կառավարության 2023 թվականի սեպտեմբերի 28-ի N 1666-Ն որոշման մեջ փոփոխություններ և լրացումներ կատարելու և Հայաստանի Հանրապետության կառավարության 2020 թվականի հունվարի 16-ի N 40-Լ որոշումն ուժը կորցրած ճանաչելու մասին» որոշման նախագծի վերաբերյալ:

Այսպիսով, 2024 թվականի II եռամսյակում այլ պետական մարմինների առաջարկներով ԿՏՄ կողմից լրամշակման առաջարկություններ և նկատառումներ են ներկայացվել 35 նորմատիվ իրավական ակտերի նախագծերի վերաբերյալ, մասնավորապես

* նախադպրոցական կրթության ոլորտը կարգավորող 2,
* հանրակրթության ոլորտը կարգավորող՝ 15,
* նախնական մասնագիտական և միջին մասնագիտական կրթության ոլորտները կարգավորող՝ 1,
* այլ բնույթի՝ 12 նորմատիվ իրավական ակտերի նախագծերի վերաբերյալ:

|  |
| --- |
| *7. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* |

2024 թվականի II եռամսյակում ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքներ չեն եղել:

***ՌԳՍՊՎԳ վարչություն***